OpenLLM-France/wikimedia huggingface dataset:
# Nova Friburgo

Nova Friburgo és una ciutat brasilera de l'estat de Rio de Janeiro. Es troba en la muntanyosa regió nord de l'estat, a una distància de 136 km de la seva capital Rio de Janeiro. La ciutat està a 846 m sobre el nivell del mar i comprèn una àrea total de 938,5 km².
Les principals activitats econòmiques són: la indústria de roba íntima (és coneguda com la capital brasilera del vestuari íntim), la ceràmica, la creació de cabras, indústries tèxtils i de metal·lúrgia, i el turisme. La ciutat és també la segona major productora de flors de Brasil (solament perd per a la ciutat d'Holambra, en l'estat de São Paulo).

## Referències

* ↑ «Nova Friburgo - Panorama» (en portuguès brasiler). Cidades. IBGE. [Consulta: 3 desembre 2023].
* ↑ «Nova Friburgo - História & Fotos» (en portuguès brasiler). Cidades. IBGE. [Consulta: 3 desembre 2023].
* ↑ «Diálogo entre setores tradicionais e emergentes alavanca economia de Nova Friburgo e Região» (en portuguès brasiler). Assembleia legislativa do Estado do Rio de Janeiro. [Consulta: 3 desembre 2023].
* ↑ «'Reage Rio': Nova Friburgo responde por metade do PIB do Centro-Norte do estado» (en portuguès brasiler). O Globo. Grupo Globo, 15-10-2017. [Consulta: 3 desembre 2023].
# Tabnit

Tabnit (fenici: 𐤕𐤁𐤍𐤕 tbnt) fou un rei fenici de Sidó del voltant del 490 ae. Era el pare del rei Eshmunazar II.
És conegut pel seu sarcòfag, decorat amb dues inscripcions diferents, una en jeroglífics egipcis i l'altra en alfabet fenici. Fou elaborat a la primeria del segle V ae; el desenterrà al 1887 Osman Hamdi Bey en la necròpoli d'Ayaa prop de Sidó juntament amb el sarcòfag d'Alexandre i altres sarcòfags relacionats. El cos de Tabnit es trobà surant perfectament conservat en el fluid de momificació. Tant el sarcòfag com l'esquelet descompost de Tabnit es troben ara al Museu Arqueològic d'Istanbul.
El sarcòfag, juntament amb el sarcòfag d'Eshmunazar II, serien adquirits pels sidonis després de la seua participació en la batalla de Pelúsion (525 ae), i serviren de model als sarcòfags fenicis posteriors.

## Datació

Es creu que tant el sarcòfag de Tabnit com el d'Eshmunazar II es remunten a la XXVI dinastia d'Egipte, amb capital a Sais. Això es deu en part per la semblança amb altres sarcòfags, com el d'Horkhebit de temps de Psamètic II de Saqqara, ara al Museu Metropolità d'Art de Nova York.

## Notes

* ↑ scri
* ↑ ion
* ↑ Tabnit», Hebraica 5 (2): 197, doi
* ↑ Nitschke, 2007, p. 71.
* 1 2 Nitschke, 2007, p. 72.

## Referències

* . (editio princeps)
* . (Plates)
* Gottheil, Richard (1889), «The Inscription of Tabnit», Hebraica 5 (2): 197, doi:10.1086/369051
* Torrey, Charles (1902), «A Phoenician Royal Inscription», Journal of the American Oriental Society 23: 156-173
# Johnson Parker-Smith

Johnson Parker-Smith (Chelford, Cheshire, 1882 – Marple, Gran Manchester, 13 de juliol de 1926) va ser un jugador de lacrosse anglès que va competir a primers del segle xx. El 1908 va prendre part en els Jocs Olímpics de Londres, on guanyà la medalla de plata en la competició per equips de lacrosse, com a membre de l'equip britànic.

## Referències

* ↑ «Johnson Parker-Smith Olympic Results». sports-reference.com. Arxivat de l'original el 6 de novembre 2012. [Consulta: 26 novembre 2015].
# Jonathan Hawkins

Jonathan Hawkins (nascut l'1 de maig de 1983) és un jugador d'escacs anglès, que té el títol de Gran Mestre des de 2014.
A la llista d'Elo de la FIDE de l'agost de 2015, hi tenia un Elo de 2554 punts, cosa que en feia el jugador número 9 (en actiu) d'Anglaterra, i el 407è millor jugador al rànquing mundial. El seu màxim Elo va ser de 2557 punts, a la llista de maig de 2015.

## Resultats destacats en competició

El 2014 fou campió de la Gran Bretanya d'escacs actius amb 10½ punts de 11. El 2014 fou campió de la Gran Bretanya juntament amb David Howell. I a l'agost de 2015 fou de nou campió de la Gran Bretanya, aquest cop en solitari amb 8½ punts d'11, mig punt per davant de David Howell, Nicholas Pert i Danny Gormally.

## Notes i referències

* 1 2 «Nota biogràfica de Jonathan Hawkins» (en anglès). Chessgames.com. [Consulta: 20 agost 2015].
* ↑ «"Rànquing d'escaquistes per federació: Anglaterra"» (en anglès). lloc web de la FIDE. [Consulta: 20 agost 2015].
* ↑ Posició al rànquing mundial i evolució Elo de Jonathan Hawkins «benoni.de» (en alemany). Arxivat de l'original el 2015-09-23. [Consulta: 20 agost 2015].
* ↑ «Jonathan Hawkins G.M. wins on 10.5/11 in The Open». [Consulta: 20 agost 2015]. (anglès)

## Bibliografia

* Amateur to IM, Mongoose Press, 2012, ISBN 1936277409
# Mario Zapata Vinces

Mario Zapata Vinces (29 d'abril de 1920 - data desconeguda) va ser un jugador d'escacs peruà.

## Resultats destacats en competició

Fins als anys 50 Mario Zapata Vinces va ser un dels principals jugadors d'escacs peruans. Va ser participant i medallista del Campionat Peruà d'Escacs. El 1959, va compartir el 12è-14è lloc al Torneig Internacional d'Escacs a Lima (el torneig el van guanyar Borislav Ivkov i Luděk Pachman).
Mario Zapata Vinces va jugar representant el Perú en una edició de l'Olimpíada d'escacs:
* El 1950, al tercer tauler a la 9a Olimpíada d'escacs a Dubrovnik (+4, =7, -4).

## Referències

* ↑ «Lima 1959 - 365Chess.com Tournaments». www.365chess.com.
* ↑ «OlimpBase :: Men's Chess Olympiads :: Mario Zapata Vinces». www.olimpbase.org.
# Robert Fein

Robert Fein (Viena, 9 de desembre de 1907 - Viena, 2 de gener de 1975) fou un aixecador austríac que va competir durant les dècades de 1920 i 1930.
El 1936 va prendre part en els Jocs Olímpics de Berlín, on guanyà la medalla d'or en la modalitat del pes lleuger, ex aequo amb Anwar Mesbah, del programa d'halterofília.
En el seu palmarès també destaca una medalla de plata al Campionat del món d'halterofília de 1937 i quatre al Campionat d'Europa, dues d'or, una de plata i una de bronze, entre 1929 i 1935.
El 1937 va ser guardonat amb l'Orde al Mèrit de la República d'Àustria. Després de l'Anschluss de 1938 va ser exclòs de la competició esportiva pels nazi per ser jueu.

## Referències

* ↑ «Robert Fein Olympic Results». sports-reference.com. Arxivat de l'original el 18 d’abril 2020. [Consulta: 22 febrer 2019].
* ↑ Gewichtheben - Europameisterschaften (Herren - Leichtgewicht) a www.sport-komplett.de
* ↑ «Robert Fein setzt mit einer Goldmedaille die österreichische Gewichthebertradition fort» (en alemany). Österreichs Athleten bei den Olympischen Spielen. Austrian Olympic Committee. [Consulta: 20 gener 2009].
* ↑ JEWISH OLYMPIC MEDALISTS a jewishsports.net
# Taeniolethrinops praeorbitalis

Taeniolethrinops praeorbitalis és una espècie de peix de la família dels cíclids i de l'ordre dels perciformes.

## Morfologia

* Els mascles poden assolir 30 cm de longitud total.

## Alimentació

Menja larves d'insectes.

## Hàbitat

És una espècie de clima tropical que viu fins als 50 m de fondària.

## Distribució geogràfica

Es troba a Àfrica: llac Malawi.

## Referències

* 1 2 3 FishBase (anglès)
* ↑ Maréchal, C., 1991. Taeniolethrinops. p. 467-468. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren; i ORSTOM, París. Vol. 4.
* ↑ Konings, A., 1990. Ad Konings's book of cichlids and all the other fishes of Lake Malawi. T.F.H. Publications, Inc., Neptune City, Nova Jersey, Estats Units, 495 p.
* ↑ Ambali, A., 2003. Partner 7: University of Malawi, Chancellor College, Department of Biology (UMW.DB). p. 126-132. A: K. Irvine (ed.) The trophic ecology of the demersal fish community of Lake Malawi/Niassa, Central Africa. INCO-DC Final Report covering period from 1st March 1998 to 28th February 2002. 159 p.
* ↑ Eccles, D.H. i E. Trewavas, 1989. Malawian cichlid fishes: the classification of some haplochromine genera. Lake Fish Movies, Alemanya Occidental.
* ↑ Nsiku, E., 1999. Changes in the fisheries of Lake Malawi, 1976-1996: ecosystem-based analysis. University of British Columbia, Vancouver, Canadà. 217 p.
* ↑ Snoeks, J., (ed.) 2004. The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Estats Units, 360p.
* ↑ Konings, A., 1989. Malawi cichlids: in their natural habitat. Verduijn Cichlids, Holland & Lake Fish Movies, Alemanya Occidental. 303 p.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City, New Jersey, Estats Units.
* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Riehl, R. i H.A. Baensch, 1996. Aquarien Atlas, Band 1. 10a. edició. Mergus Verlag GmBH, Melle, Alemanya. 992 p.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Night Hawk

Night Hawk va ser un jugador de lacrosse canadenc, membre dels mohawks de les Primeres Nacions, que va competir a principis del segle xx. El 1904 va prendre part en els Jocs Olímpics de Saint Louis, on guanyà la medalla d'or en la competició per equips de Lacrosse, com a membre de l'equip Mohawk Indians.

## Referències

* ↑ «Night Hawk Olympic Results». sports-reference.com. Arxivat de l'original el 11 de novembre 2012. [Consulta: 13 octubre 2015].
# Ye Jiangchuan

Ye Jiangchuan (en xinès simplificat: 叶江川; en xinès tradicional: 葉江川; en Pinyin: Yè Jiāngchuān; nascut el 20 de novembre de 1960 a Wuxi, Jiangsu) és un jugador d'escacs xinès, que té el títol de Gran Mestre des de 1993. Ha estat àmpliament considerat una de les estrelles de l'era moderna dels escacs en aquell país. Va obtenir el títol de FIDE Senior Trainer l'any 2005.
El 1993, Ye va esdevenir el tercer Gran Mestre de la Xina, després de Ye Rongguang i Xie Jun. L'1 de gener de 2000, va aconseguir ser el primer jugador xinès a sobrepassar la barrera dels 2600 punts Elo. Va arribar a ser el 17è millor jugador del món, l'octubre de 2000, i es va mantenir consistentment en el top 25 en el període 2000–04.
Tot i que roman inactiu des de 2010, a la llista d'Elo de la FIDE de desembre de 2014, hi tenia un Elo de 2602 punts, cosa que en feia el jugador número 12 de la Xina. El seu màxim Elo va ser de 2684 punts, a la llista d'abril de 2003 (posició 22 al rànquing mundial).

## Resultats destacats en competició

Ye va aprendre a jugar a escacs bastant tard, a 17 anys. Tres anys més tard es va proclamar Campió Nacional de la Xina. A més, ha guanyat set vegades (el 1981, 1984, 1986, 1987, 1989, 1994 i 1996) el campionat de la Xina.
Ha representat al seu país en nombroses Olimpíades d'escacs i en campionats regionals per equips a l'Àsia. Ye ha estat quatre vegades membre de l'Asia Team Champions, presents en 10 Olimpíades. El seu millor resultat en equip en una Olimpíada va ser en la 33a edició, que va tenir lloc el 1998 a Elistà, Rússia, en què el seu equip va acabar en cinquena posició, i ell hi jugava com a primer tauler.
Ye fou el 1995 i el 1999 campiío de la Copa Dato Tan Chin Nam, i el 2001 en fou cocampió. Va assolir la 4a ronda (9–16è llocs) al Campionat del món d'escacs de 2002 (FIDE), on fou finalment eliminat per Vassil Ivantxuk (½–1½). També va arribar als quarts de final a les edicions de la Copa del Món de 2000 i 2002.
Ye ha jugat molt menys sovint després de ser nomenat entrenador en cap dels equips nacionals xinesos, tant masculí com femení, l'any 2000.

## Notes i referències

* 1 2 «Nota biogràfica de Ye Jiangchuan» (en anglès). Chessgames.com. [Consulta: 3 desembre 2014].
* ↑ Aquest va ser el màxim rànquing mai assolit per un jugador xinès fins al moment. El rècord fou superat l'octubre de 2008 per Wang Yue, en arribar a l'11è lloc de la classificació mundial.
* ↑ «"Rànquing d'escaquistes per federació: Xina"» (en anglès). lloc web de la FIDE. [Consulta: 3 desembre 2014].
* ↑ Posició al rànquing mundial i evolució Elo de Ye Jiangchuan «benoni.de» (en alemany). Arxivat de l'original el 2016-03-03. [Consulta: 3 desembre 2014].
* ↑ «Llista de guanyadors del campionat de la Xina des de 1957 fins a 2006» (en castellà). ajedrezdeataque.com. [Consulta: 3 desembre 2014].
* ↑ Weeks, Mark. «World Chess Championship 2001-02 FIDE Knockout Matches» (en anglès). Mark-Weeks.com. [Consulta: 3 desembre 2014].
* ↑ «The Beijing Chess Challenge» (en anglès). ChessBase.com, 28-09-2003. [Consulta: 3 desembre 2014].
# Robert Lemaire

Robert Lemaire (23 de juliol de 1916 - 27 de juny de 1994) va ser un jugador d'escacs belga, guanyador del campionat belga d'escacs (1950).

## Resultats destacats en competició

Des de mitjans de la dècada de 1940 fins a finals de la dècada de 1950, Robert Lemaire va ser un dels principals jugadors d'escacs de Bèlgica. Va ser diversos cops pòdium al campionat belga d'escacs. El 1946, a Anvers, Robert Lemaire va compartir el 1r – 2n lloc amb Albéric O'Kelly de Galway al Campionat de Bèlgica d'escacs però va perdre un matx addicional pel títol – 0:4. El 1950, a Gant va guanyar el campionat belga d'escacs. L'any 1952, a Gant va ocupar el segon lloc del campionat belga d'escacs. El 1955, a Merksem, Robert Lemaire va compartir el 1r-3r lloc al campionat belga d'escacs però només va ocupar el tercer lloc en el torneig addicional pel títol de campió (torneig guanyat Jos Gobert ). L'any 1960, a Gant va compartir el 1r-2n lloc en aquest torneig, però va romandre segon després del desempat.
Robert Lemaire va jugar representant Bèlgica a les Olimpíades d'escacs:
* El 1954, al quart tauler de l'11a Olimpíada d'escacs a Amsterdam (+9, =2, -7).
Robert Lemaire va jugar també representant Bèlgica a la Copa Clare Benedict :
* L'any 1955, a tercer tauler a la 2na Clare Benedict Chess Cup a Mont Pèlerin (+0, =1, -4).

## Referències

* ↑ «Nota biogràfica de Robert Lemaire» (en anglès). Chessgames.com. [Consulta: 28 setembre 2024].
* ↑ «Belgian Chess History » Belgian championship, Antwerp».
* ↑ «Belgian Chess History » Belgian championship play-off, Ghent».
* ↑ «Belgian Chess History » Belgian championship, Ghent».
* ↑ «Belgian Chess History » Belgian championship, Ghent».
* ↑ «Belgian Chess History » Belgian championship, Merksem».
* ↑ «Belgian Chess History » Belgian championship play-off».
* ↑ «Belgian Chess History » Belgian championship, Ghent».
* ↑ «OlimpBase :: Men's Chess Olympiads :: Robert Lemaire». www.olimpbase.org.
* ↑ «OlimpBase :: Clare Benedict Chess Cup :: Robert Lemaire». www.olimpbase.org.
# Robert Levasseur

Robert Levasseur (París, 27 de gener de 1898 - Biarritz, Lapurdi, 25 de maig de 1974) va ser un jugador de rugbi a 15 francès que va competir a començaments del segle xx.
El 1920 va ser seleccionat per jugar amb la selecció francesa de rugbi a 15 que va prendre part en els Jocs Olímpics d'Anvers, on guanyà la medalla de plata. A nivell de clubs jugà en equips de la capital francesa: SS Primevères, CASG Paris, l'Olympique, Stade français i l'AS Bourse.

## Referències

* ↑ «Robert Levasseur Olympic Results». sports-reference.com. Arxivat de l'original el 16 de novembre 2012. [Consulta: 27 setembre 2017].
* ↑ «Levasseur Robert». www.ffr.fr: Federació francesa de rugbi XV. [Consulta: 27 setembre 2017].
# Henry Taube

Henry Taube (Neudorf, Canadà, 1915 - Palo Alto, EUA, 2005) fou un químic estatunidenc, d'origen canadenc, guardonat amb el Premi Nobel de Química l'any 1983.

## Biografia

Va néixer el 30 de novembre de 1915 a la ciutat de Neudorf, població situada a la província canadenca de Saskatchewan. Va estudiar química a la Universitat de Saskatchewan, on es va graduar el 1935. Posteriorment va realitzar el doctorat a la Universitat de Berkeley l'any 1940. El 1942 va aconseguir la ciutadania nord-americana, i a partir d'aquell moment es dedicà a la docència a les universitats de Cornell, Chicago i Stanford.
Taube morí el 16 de novembre de 2005 a la seva residència de Palo Alto, situada a l'estat nord-americà de Califòrnia.

## Recerca científica

A partir de la dècada del 1950 inicià la seva recerca al voltant dels complexos metàl·lics observant el seu comportament en l'intercanvi de neutrons, especialment en els processos electroquímics d'oxidació i reducció. L'any 1983 fou guardonat amb el Premi Nobel de Química «pel seu treball sobre els mecanismes de reacció amb intercanvi d'electrons, especialment en els complexos metàl·lics».

## Enllaços externs

* «Henry Taube» (en anglès). The Nobel Prize. The Nobel Foundation.

## Referències

* ↑ «Henry Taube». Gran Enciclopèdia Catalana. Barcelona: Grup Enciclopèdia Catalana.
# Richard Duckett

Richard Louis Duckett (Montreal, Quebec, 30 de gener de 1885 - ibíd., 19 de juliol de 1972) va ser un jugador de lacrosse quebequès que va competir a principis del segle xx. El 1908 va prendre part en els Jocs Olímpics de Londres, on guanyà la medalla d'or en la competició per equips de Lacrosse, com a membre de l'equip canadenc.

## Referències

* ↑ «Richard Duckett Olympic Results». sports-reference.com. Arxivat de l'original el 24 d’agost 2011. [Consulta: 18 novembre 2015].
# Submissió de Xirvan i Gilan (1387)

La submissió de Xirvan i Gilan el 1387 va ser un esdeveniment que va incloure la presentació de l'emir de Shirwan, Xaikh Ibrahim, que es va oferir com a esclau de Tamerlà en senyal de submissió. Aquest gest va ser molt ben rebut per Tamerlà i li va valer diversos favors. Els reis i reietons de Gilan també van presentar la seva submissió i van acceptar pagar un tribut. Tamerlà va establir el seu campament imperial a la vora de l'Araxes.
Segurament estant a Bardaa, Tamerlà va rebre a l'emir de Shirwan, Xaikh Ibrahim, que hi va anar a presentar personalment la seva submissió sense condicions, li va oferir diversos regals i se li va concedir el honor de baixar el tapis del tron. Era costum que quan els regals no fossin d'un objecte sinó d'un grup, aquest grup havia d'estar format per 9 objectes (per exemple hi havia paquets d'antiguitats amb 9 objectes cadascun); un regal de Xaikh Ibrahim estava format per 8 esclaus i quan Timur li va fer notar que faltava un esclau, Ibrahim li va dir que el novè esclau era ell mateix, ja que s'oferia a ser l'esclau de Timur. Això va complaure molt a Timur, que el va omplir de favors, però Ibrahim va córrer un gran risc en cas de no haver satisfet a l'emperador. Entre els favors concedits fou el nomenament com a Xah de Shirwan i dependències (Xirwanxah).
També allí van anar a presentar la submissió els reis i reietons de Gilan, país aïllat per boscos i muntanyes i per les maresmes i zones humides. Els prínceps hereus o alguns oficials portaven regals per Timur i van acceptar pagar un tribut.
Al arribar Sheikh Ali Bahadur amb l'equipatge imperial, el campament imperial es va establir a la vora de l'Araxes.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, II, 55
* 1 2 Ibid,II, 55
# Solomon Rosenthal

Solomon (Shlomo) Konradovitx Rosenthal (Rozental) (10 d'agost de 1890, Vílnius – 18 de novembre de 1955, Minsk) fou un jugador d'escacs lituà i belarús.

## Resultats destacats en competició

Als inicis de la seva carrera, abans de la I Guerra Mundial, empatà als llocs 6è-7è al Torneig d'escacs d'Hamburg 1910 (17è DSB Congress, Hauptturnier A, el campió fou Gersz Rotlewi), fou 5è a Karlsruhe 1911, 3r a Múnic 1911 (Quadrangular, el campió fou Simon Alapin), empatà als llocs 4t-5è a St. Petersburg 1911 (el campió fou Stepan Levitsky), fou 2n, rere Bernhard Gregory, a Breslau 1912 (18è DSB Congress, Hauptturnier A), fou 2n, rere Andreas Duhm, a Heidelberg 1913, i fou 7è a St. Petersburg 1913 (el campió fou Alexander Evensohn).

### A la Unió Soviètica

Fou el primer Campió de Belarús, campionat que va guanyar els anys 1924 i 1925. Fou 4t, rere Konstantín Vigódtxikov, Abram Model i Vladislav Silitx, a Minsk 1928 (4t Campionat belarús), va participar al 3r Campionat de Sindicats de 1928 a Moscou, on acabà en quart lloc (el campió fou Nikolai Grigóriev), i fou 5è als quarts de final del 6è Campionat d'escacs de l'URSS, Odessa 1929).

## Notes i referències

* ↑ Gaige, Jeremy. Chess Personalia, A Biobibliography. McFarland, 1987, p. 363. ISBN 0-7864-2353-6.
* ↑ Russian Jewish Encyclopedia (anglès)
* ↑ «Classificació final del Hauptturnier A, Hamburg 1940». 365chess. [Consulta: 5 setembre 2020].
* ↑ Name Index to Jeremy Gaige's Chess Tournament Crosstables, An Electronic Edition, Anders Thulin, Malmö, 1/9/2004
* ↑ «Historial de guanyadors 1919-1937». Rusbase. Arxivat de l'original el 2015-04-03. [Consulta: 12 novembre 2011].
* ↑ «3r. Campionat de Sindicats, Moscou 1928». Narod.ru. [Consulta: 13 maig 2020].
# FC Daugava Daugavpils

El FC Daugava Daugavpils és un club de futbol letó de la ciutat de Daugavpils.

## Història

Evolució del nom:
* 1944: Fundació del FC Ditton Daugavpils
* 2001: Refundació del FC Ditton Daugavpils
* 2007: Reanomenat FK Daugava Daugavpils

## Jugadors històrics

* Mikalay Ryndzyuk
* Viktors Dobrecovs
* Aleksandrs Isakovs
* Deniss Romanovs
* Artjoms Rudņevs
* Vladimirs Žavoronkovs
* Mihails Ziziļevs
* Joseph Enakarhire
* Stanley Ibe
* Daniel Ola
* Aleksandr Sonin
* Ihor Dudnyk

## Palmarès

* Lliga letona de futbol:
** 2012
* Copa letona de futbol:
** 2008
* Supercopa letona de futbol:
** 2013

## Referències

* ↑ «Latvia - List of Champions». RSSSF. [Consulta: 12 juliol 2013].
* ↑ «Latvia – List of Cup Winners». RSSSF. [Consulta: 28 juliol 2024].
# Robert Zander

Robert Zander (Luleå, 18 de setembre de 1895 - Göteborg, 27 de juny de 1966) va ser un futbolista suec, que jugava com a porter, que va competir entre 1918 i 1931. Jugà a l'Örgryte IS (1918-1927) i al Redbergslids Idrottsklubb Fotboll (1930-1931). Amb la selecció de futbol de Suècia va jugar 20 partits entre 1918 i 1926. Va jugar la competició de futbol dels Jocs Olímpics d'Anvers, on Suècia quedà eliminada en quarts de final, i fou seleccionat, però no jugà cap partit als Jocs de París, on l'equip suec guanyà la medalla de bronze.

## Referències

* ↑ (anglès) Fitxa de Robert Zander a national-football-teams.com
* ↑ «Robert Zander Olympic Results». sports-reference.com. Arxivat de l'original el 3 d'abril 2009. [Consulta: 7 setembre 2018].
* ↑ P. Zingone a olympic.org
* ↑ Fitxa de Robert Zander a eu-football.info